شەفەق
نیوز/ سەرچەوەیگ ئەمنی لە سەڵاحەدین، ئمڕوو یەکشەممە، خەوەردا لە کوشیان و
زەخمداری ٤ ئەندام لە سەرایای سەلام وە رویداویگ هاتوچو لەبان ری بەغداد- سامەڕا.
سەرچەوەگە
ئەرا ئاژانس شەفەق نیوز وت: دوو ئەندام لە سەرایای سەلام گیانیان لەدەسدانە، و دووانتر
زەخمدار بوین وە رویداویگ هاتوچو لەبان ری سامەڕا- بەغداد، دیاری کرد ک قوربانی و زەخمدارەیل
خەڵک قەزای حسێنیە باکوور بەغداد بوین وە ریەو بوین ئەرا ئەرک ئەمنییان.
سەرچەوەگە
دووپات کرد ک زەخمدارەیل ئەرا خەسخانە بریان، و تەرم قوربانیەیل ئەرا فەرمانگەی
پزشک دادوەری کلکریان، و دەسەڵاتەیل هاتوچو لێکۆڵینەوە لە رویداوەگە واز کردن.
